《大雪》
宋代·喻良能

山阴境中寒雪飞，山川明秀见应稀。
严威不贷乘兴棹，馀彩并入繙书帷。
黄竹应歌姬满曲，素花又舞谢庄衣。
东郊薪者寒到骨，纵有狐裘那忍披。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。